CELEX: 32017D2180
Language: sl
Date: 2017-11-16 00:00:00
Title: Izvedbeni sklep Komisije (EU) 2017/2180 z dne 16. novembra 2017 o podaljšanju obdobja veljavnosti Izvedbenega sklepa (EU) 2016/412 o dovoljenju državam članicam, da določijo začasna odstopanja od nekaterih določb Direktive Sveta 2000/29/ES v zvezi z jesenovim lesom, ki izvira iz Kanade ali je bil tam obdelan (notificirano pod dokumentarno številko C(2017) 7488)

23.11.2017   
            
            
               SL
            
            
               Uradni list Evropske unije
            
            
               L 307/57
            
         IZVEDBENI SKLEP KOMISIJE (EU) 2017/2180
   z dne 16. novembra 2017
   o podaljšanju obdobja veljavnosti Izvedbenega sklepa (EU) 2016/412 o dovoljenju državam članicam, da določijo začasna odstopanja od nekaterih določb Direktive Sveta 2000/29/ES v zvezi z jesenovim lesom, ki izvira iz Kanade ali je bil tam obdelan
   
      
         (notificirano pod dokumentarno številko C(2017) 7488)
      
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti prve alinee člena 15(1) Direktive,
   ob upoštevanju naslednjega:
   
               (1)
            
            
               Izvedbeni sklep Komisije (EU) 2016/412 (2) državam članicam omogoča, da z odstopanjem od člena 5(1) Direktive 2000/29/ES in v povezavi s točko 2.3 oddelka I dela A Priloge IV k navedeni direktivi ter pod določenimi pogoji dovolijo vnos jesenovega lesa (Fraxinus L.), ki izvira iz Kanade, v Unijo.
            
         
               (2)
            
            
               Ker še vedno obstajajo okoliščine, ki upravičujejo navedeno dovoljenje, in ker ni novih informacij, zaradi katerih bi bilo treba ponovno preučiti posebne pogoje, bi bilo treba navedeno dovoljenje podaljšati.
            
         
               (3)
            
            
               Na podlagi izkušenj z uporabo Izvedbenega sklepa (EU) 2016/412 je ustrezno, da se dovoljenje podaljša za eno leto.
            
         
               (4)
            
            
               Izvedbeni sklep (EU) 2016/412 bi bilo zato treba ustrezno spremeniti.
            
         
               (5)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   V členu 5 Izvedbenega sklepa (EU) 2016/412 se datum „31. decembra 2017“ nadomesti z „31. decembra 2018“.
   Člen 2
   Ta sklep je naslovljen na države članice.
   
      V Bruslju, 16. novembra 2017
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 169, 10.7.2000, str. 1.
   
      (2)  Izvedbeni sklep Komisije (EU) 2016/412 z dne 17. marca 2016 o dovoljenju državam članicam, da določijo začasna odstopanja od nekaterih določb Direktive Sveta 2000/29/ES v zvezi z jesenovim lesom, ki izvira iz Kanade ali je bil tam obdelan (UL L 74, 19.3.2016, str. 41).